CELEX: 32011R0098
Language: ro
Date: 2011-02-03 00:00:00
Title: Regulamentul (UE) nr. 98/2011 al Comisiei din 3 februarie 2011 de modificare pentru a 144-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu Osama ben Laden, cu rețeaua Al-Qaida și cu talibanii

4.2.2011   
            
            
               RO
            
            
               Jurnalul Oficial al Uniunii Europene
            
            
               L 30/29
            
         REGULAMENTUL (UE) NR. 98/2011 AL COMISIEI
   din 3 februarie 2011
   de modificare pentru a 144-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu Osama ben Laden, cu rețeaua Al-Qaida și cu talibanii
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități care au legătură cu Osama ben Laden, cu rețeaua Al-Qaida și cu talibanii și de abrogare a Regulamentului (CE) nr. 467/2001 al Consiliului de interzicere a exportului anumitor mărfuri și servicii către Afganistan, de întărire a interdicției de zbor și de extindere a înghețării fondurilor și a altor resurse financiare în ceea ce-i privește pe talibanii din Afganistan (1), în special, articolul 7 alineatul (1) litera (a) și articolul 7a alineatul (5) (2),
   întrucât:
   
               (1)
            
            
               Anexa I la Regulamentul (CE) nr. 881/2002 enumeră persoanele, grupurile și entitățile cărora li se aplică înghețarea fondurilor și a resurselor economice în temeiul regulamentului menționat anterior.
            
         
               (2)
            
            
               La 17 ianuarie 2011, Comitetul pentru sancțiuni al Consiliului de Securitate al Organizației Națiunilor Unite a decis să modifice datele referitoare la o persoană fizică din lista persoanelor, grupurilor și entităților cărora li se aplică înghețarea fondurilor și a resurselor economice. La 22 ianuarie 2011, Comitetul pentru sancțiuni al Consiliului de Securitate al Organizației Națiunilor Unite a decis să elimine două persoane fizice din lista respectivă.
            
         
               (3)
            
            
               Prin urmare, anexa I ar trebui modificată în consecință,
            
         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 881/2002 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în ziua următoare publicării sale în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 3 februarie 2011.
      
         
            Pentru Comisie
         
         Catherine ASHTON
         
            Vicepreședinte
         
      
   
   
      (1)  JO L 139, 29.5.2002, p. 9.
   
      (2)  Articolul 7a a fost introdus prin Regulamentul (UE) nr. 1286/2009 (JO L 346, 23.12.2009, p. 42).
   
      ANEXĂ
      Anexa I la Regulamentul (CE) nr. 881/2002 se modifică după cum urmează:
      
                  (1)
               
               
                  Următoarele mențiuni se elimină de la rubrica „Persoane fizice”:
                  
                              (a)
                           
                           
                              
                                 „Ali Mohamed Abdul Aziz Al Zar’ani Al Fakhiri (alias Ibn Al-Shaykh Al-Libi). Adresa: Ajdabiya, Libia. Data nașterii: 1963. Alte informații: (a) căsătorit cu Aliya al Adnan (cetățeană siriană), (b) arestat în 2001.”
                              
                           
                        
                              (b)
                           
                           
                              Joko Pitono [alias (a) Joko Pitoyo, (b) Joko Pintono, (c) Dulmatin, (d) Dul Matin, (e) Abdul Martin, (f) Abdul Matin, (g) Amar Umar, (h) Amar Usman, (i) Anar Usman, (j) Djoko Supriyanto, (k) Jak Imron, (l) Muktamar, (m) Novarianto, (n) Topel]. Data nașterii: (a) 16.6.1970, (b) 6.6.1970. Locul nașterii: satul Petarukan, Pemalang, Java Centrală, Indonezia. Cetățenia: indoneziană.
                           
                        
            
                  (2)
               
               
                  Mențiunea „Tufail, Mohammed (alias Tufail, S.M.; alias Tufail, șeic Mohammed); cetățenie: pakistaneză” se înlocuiește cu următoarele:
                  „Mohammed Tufail [alias (a) Tufail, S.M., (b) Tufail, Sheik Mohammed]. Data nașterii: 5.5.1930. Cetățenia: pakistaneză. Alte informații: a fost director al Ummah Tameer e-Nau (UTN). Data desemnării, menționată la articolul 2a alineatul (4) litera (b): 24.12.2001.”